《深居》
宋代·释文珦

深居谢交游，积叶任埋径。
澹然忘所营，为是疏懒性。
已达身本虚，宁忧室垂罄。
时於泉石间，信意成短咏。
于以写吾情，渔樵或相命。
一皆用其真，鲁鱼事参订。
犹不拘四声，岂复疑八病。
难入时人耳，独许山鬼听。
生来妄想绝，禅心本清净。
断不重出山，此志寔先定。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。